Алвес, Дани

**Да́ни А́лвес** (; йуьззина цӀе **Даниэ́л А́лвес да Си́лва** (); вина 1983 6 майхь, Жуазейру, Баия, Бразили) — бразилин футболист, бразилин «Сан-Паулун» турсло. Дукхаха болчу тренераша, футболисташа, футболан функционераша лору дуьненахь уггаре дикачех цхьа турсло. Шен карьерехь 40 титул йаьккхина, уггаре дукха титулаш йолу футболист ву исторехь.

Кхиийна бразилин клубо «Баия», цунна йукъахь дебют хилла 2001 шарахь. Кхин шо даьлча дехьавелира испанин «Севилья» йукъа, цуьнца йалх шарахь баьккхира шиъ УЕФА кад (2005/06, 2006/07), Испанин кад (2006/07) а, Суперкад (2007) а, ткъа кхин а УЕФА Суперкад (2006). 2008 шеран аьхка цунах «Барселонин» ловзархо хилира, каталонин грандца пхеа шеран контракт дира. Бразильхочуьнца трансферах *«сийна-руманчеран»* делира €35,5 млн, ткъа ша Даних хилира уггаре веза турсло клубан исторехь. Дуьххьарчу шарахь дуьйна керлачу командица йира «дешин xет-трик», йаьккхира Испанин чемпионат, Испанин кад, УЕФА Чемпионийн лига. ТӀаьхьа оцу хӀонсашна тӀекхийтира Испанин Суперкад, УЕФА Суперкад, клубашна йукъахь дуьненан чемпионат. Дерриг бархӀ шарахь «Барселонин» йукъахь турслочо йаьккхира 23 хӀонс. 2016 шеран аьхка цунах хилира Туринан «Ювентусан» ловзархо, цунна йукъахь хилира Италин чемпион, баьккхира мехкан Кад. 2019 шеран 1 августехь 3,5 шеран контракт дира бразилин «Сан-Паулуца».

## Клубан карьера

### Баия
Даниэла карьера йолийна бразилин клубехь «Баия», сихха тидаме вахара Европера скаутийн; Бразилин кегийрхойн гулйина командин йукъахь левзинчул тӀаьхьа, 2002 шарахь йалх баттана барт бира испанин «Севильяца».

### Севилья
2003 шарахь Даниэла дакъа лецира Бразилин кегийрхойн гулйина командин йукъахь кегийрхойн дуьненан чемпионатехь, турнирехь ша дикачу агӀора гайтира Даниэла, цуьнан команда турниран толамхо хилира, ткъа Даниэл йукъавахара турниран уггаре дика кхаа ловзархочун. Цул тӀаьхьа «Севильяс» Даниэлан трансфер схьаийцира. 2006 шеран декабрехь Даниэла дира керла контракт «Севильяца» 2012 шо кхаччалц. 2006/07 шарахь Алвес левзира 47 матчехь, 5 гол туьйхира.

### Барселона
2008 шеран 7 июнехь Даниэл дехьавелира «Барселоне», иза ийцира, «Милане» дӀаваханчу Дзамбротта Джанлукин меттана. Трансферан мах хилира 32 млн евро, контрактан чот йира 5 шеран. Клуб йита лаам болушехь (дехьавалале цхьа шо хьалха хилла; оцу хенахь Даниэль сацавелира дехха а, гӀоьртина а дийцарш дина), пресс-конференцехь «Севильян» йукъара дӀавоьду Даниэле бӀаьра хиш ца совцаделира, элира, ша «Севилье» кӀант волуш веира, ткъа дӀавоьду стаг волуш.

Шен клубера хьалхара матч Алвеса дӀайаьхьира Испанин чемпионатан хьалхарчу турехь «Нумансиян» дуьхьала, хьошалгӀахь ийшира 0-1.

«Барселонех» йаьккхина 23 титул, царна йукъахь масех толам Испанин чемпионатехь а, УЕФА Чемпионийн лигехь а.

2019 шарахь Дани Алвесан лиира «Барселоне» йуха ван, цуо ша кховдийра клубан.

### Ювентус
2016 шеран аьхка дехьавелира Туринан «Ювентусе» маьрша агентан бакъонашца. 2017 шеран 17 майхь Италин кедан финалехь туьйхира хьалхара гол «Лацион» (2:0). Шо чекхдаьлча бразилхочо хаийтира ша дӀавоьдий италин клубера.

### Пари Сен-Жермен
2017 шеран 12 июлехь «Пари Сен-Жермена» кхайкхийра ловзархочуьнца контракт йаздар. Турслочо барт бира французийн командица, 2019 шеран 30 июнь кхаччалц, Алвес дехьавелира «ПСЖ» йукъа маьрша агентан бакъонашца. Июнь чекхболуш ший а агӀо реза йолуш, ша 2016 шарахь дуьйна левзина, «Ювентусца» контракт дохийра. 2019 шеран 23 июнехь ша ПСЖ йукъара дӀавахар кхайкхийра.

### Сан-Паулу
2019 шеран аьхка Дани Алвеса куьг йаздира бразилин клубаца Сан-Паулуца 3 шеран контракт тӀе. Цуьнан керлачу командера презентаци веира 45 эзар хьажархо. 2019 шарахь, Бразилин чемпионатан 15-гӀа туран, шен «Сан-Паулун» йукъара дебютан матчехь, Дани Алвес билгалвелира голаца.

## Ловзаран статистика

### Клубийн статистика

## Гулйина командин йукъара карьера
Бразилин къоман гулйина командин йукъахь Алвесан дебют хилира доттагӀаллин матчехь Эквадоран гулйина командица, ловзархо хуьйцуш йукъавелира; кхин а кхо де даьлча доттагӀаллин матчехь цуьнан дебют хилира коьрта хӀоттамехь Кувайтан дуьхьала. 2007 шеран 15 июлехь турслочо туьйхира къастамаллин буьрка Америкин кедан финалехь Аргентинин кевнаш чу. 2016 шеран 16 ноябрехь Даниэл Алвес левзира 100-гӀа матчехь Бразилин гулйина командин йукъахь дуьненан чемпионате-2018 харжаран матчехь Перун гулйина командин дуьхьала. Къовсам чекхбелира «пентакампионийн» толамца, жамӀ 2:0 долуш.

### Гулйина командин йукъахь ловзар

#### Матчаш а, голаш а гулйинчу командин йукъахь

## Билгалдахарш

Категори: Бразилин футболисташ
Категори:Футболех ловзаран Бразилин гулйина командан ловзархой
Категори:Футболех ловзаран кегийрхошна йукъара дуьненан чемпионаш
Категори:Футболех ловзарех Къилба америкин чемпионаш
Категори:ФК «Баия» ловзархой
Категори:ФК «Севилья» ловзархой
Категори:ФК «Барселона» ловзархой
Категори:ФК «Ювентус» ловзархой
Категори:ФК «Пари Сен-Жермен» ловзархой
Категори:ФК «Сан-Паулу» ловзархой